作為一個多民族國家，聯合王國冇話有乜嘢統一嘅傳統服飾。蘇格蘭人有蘇格蘭裙、蘇格蘭便帽同花呢格紋呢啲衫，而呢啲亦都係蓋爾文化嘅一部份。威爾士嘅傳統服裝包括出名嘅威爾士帽。喺英格蘭，一啲軍裝好似係yeomenwarders或者女王衛隊嘅服裝都畀人認為係英格蘭服飾嘅象徵，不過佢哋都唔係官方意義上嘅民族服飾。